# ज्वाला गुट्टा

| ज्वाला गुट्टा |
| --- |
|  ज्वाला गुट्टा |
| व्यक्तिगत जानकारी |
| जन्म |
7 सितम्बर 1983 (1983-09-07) वर्धा, महाराष्ट्र, भारत |
| ऊँचाई |
1.78 मी॰ (5 फीट 10 इंच) |
| राष्ट्र |  भारत |
| हाथ का इस्तेमाल |
बाएं |
| मिश्रित युगल / महिला डबल्स |
| उच्चतम वरीयता |
6 |
| वर्तमान वरीयता |
21 (23 जून 2011) |
|
पदक अभिलेख

|  |
| --- |
|  |
|  भारत के प्रतिनिधि |
| महिला बैडमिंटन |
| बी डब्ल्यू एफ विश्व चैंपियनशिप |
| **कांस्य** | 2011 बी डब्ल्यू एफ विश्व चैंपियनशिप, लंदन | 2011 बी डब्ल्यू एफ विश्व चैंपियनशिप, महिला युगल |
| राष्ट्रमंडल खेल |
| **कांस्य** | 2006 राष्ट्रमंडल खेल, मेलबोर्न | 2006 के राष्ट्रमंडल खेलों में बैडमिंटन, मिश्रित टीम |
| **स्वर्ण** | 2010 राष्ट्रमंडल खेल, दिल्ली | 2010के राष्ट्रमंडल खेलों में बैडमिंटन, मिश्रित टीम |
| **रजत** | 2010 राष्ट्रमंडल खेल, दिल्ली | 2010के राष्ट्रमंडल खेलों में बैडमिंटन, मिश्रित टीम |
| अबर कप |
| **कांस्य** | 2014 थॉमस एंड अबर कप, नई दिल्ली | 2014 थॉमस एंड अबर कप, टीम |

 |
|
बीडबल्युएफ प्रालेख |

**ज्वाला गुट्टा** (जन्म: 7 सितंबर 1983; वर्धा, महाराष्ट्र) एक भारतीय बैडमिंटन खिलाडी हैं।

## प्रारंभिक जीवन

ज्वाला गुट्टा का जन्म 7 सितंबर 1983 को वर्धा, महाराष्ट्र में हुआ था। उनके पिता एम. क्रांति तेलुगु और मां येलन, चीन से हैं। उनकी मां येलन गुट्टा पहली बार 1977 में अपने दादा जी के साथ भारत आई थीं। ज्वाला गुट्टा की प्रारंभिक पढ़ाई हैदराबाद से हुई और यहीं से उन्होंने बैडमिंटन खेलना भी शुरू किया।

## कॅरियर

10 साल की उम्र से ही ज्वाला गुट्टा ने एस.एम. आरिफ से ट्रेनिंग लेना शुरू कर दिया था। एस.एम. आरिफ भारत के जाने माने खेल प्रशिक्षक हैं जिन्हें द्रोणाचार्य अवार्ड से सम्मानित किया गया है। पहली बार 13 साल की उम्र में उन्होंने मिनी नेशनल बैडमिंटन चैंपियनशिप जीती थी। साल 2000 में ज्वाला गुट्टा ने 17 साल की उम्र में जूनियर नेशनल बैडमिंटन चैंपियनशिप जीती। इसी साल उन्होंने श्रुति कुरियन के साथ डबल्स में जोड़ी बनाते हुए महिलाओं के डबल्स जूनियर नेशनल बैडमिंटन चैंपियनशिप और सीनियर नेशनल बैडमिंटन चैंपियनशिप में जीत हासिल की। श्रुति कुरियन के साथ उनकी जोड़ी काफी लंबे समय तक चली। 2002 से 2008 तक लगातार सात बार ज्वाला गुट्टा ने महिलाओं के नेशनल युगल प्रतियोगिता में जीत हासिल की।

महिला डबल्स के साथ-साथ ज्वाला गुट्टा ने मिश्रित डबल्स में भी सफलता हासिल की और भारत की डबल्स में सबसे बेहतरीन खिलाड़ी बनीं। 2010 कॉमनवेल्थ गेम्स में भी ज्वाला गुट्टा ने अपने पार्टनर अश्विनी पोनप्पा के साथ भारत के लिए स्वर्ण पदक जीता। कॉमनवेल्थ गेम्स के बाद से एक बार फिर ज्वाला गुट्टा भारतीय बैडमिंटन में चर्चा का विषय बन गई हैं।

ग्लासगो में आयोजित कॉमनवेल्थ गेम्स, 2014 में ज्वाला गुट्टा ने स्वर्ण पदक हासिल किया।

## व्यक्तिगत जीवन

मैदान पर बाएं हाथ से तेज-तर्रार शॉट लगाने वाली ज्वाला निजी जिंदगी में भी काफी तेज और चर्चाओं में छाई रहती हैं। ज्वाला ने 2005 में बैडमिंटन खिलाड़ी चेतन आनंद से शादी की थी, 29 जून 2011 को उन्होंने अपने पति पूर्व बैडमिंटन खिलाड़ी चेतन आनंद से तलाक लिया है। चेतन आनंद भी एक बेहतरीन भारतीय बैडमिंटन खिलाड़ी हैं। ज्वाला खुद को नास्तिक बताती हैं।

गुट्टा कथित तौर पर तमिल फिल्म अभिनेता विष्णु विशाल को डेट कर रहे थे। दोनों ने अपने सोशल मीडिया पर नए साल 2020 के लिए उसी की पुष्टि करते हुए तस्वीरें पोस्ट कीं। 2020 में उनके जन्मदिन पर दोनों ने सगाई कर ली। इनकी शादी 22 अप्रैल 2021 को हैदराबाद में हुई थी।

## फिल्मोग्राफी

* Gunde Jaari Gallanthayyinde

* फुगली (2014)

## उपलब्धियां

* रिकॉर्ड 13 बार नेशनल बैडमिंटन चैंपियनशिप की विजेता।
* भारत की सबसे बेहतरीन डबल्स प्लेयर।
* साल 2011 में उन्हें “अर्जुन पुरस्कार” से सम्मानित किया गया।
* राष्ट्रमंडल खेल, 2014 (ग्लासगो) में स्वर्ण पदक जीता।

## चित्र दीर्घा

* वी दीजू और ज्वाला गुट्टा
* केबीसी के सेट पर सुशील कुमार, ज्वाला गुट्टा, लिएंडर पेस, श्रीसंत
* केबीसी के सेट पर सुशील कुमार, ज्वाला गुट्टा, लिएंडर पेस, श्रीसंत

## सन्दर्भ

## बाहरी कड़ियाँ

* ज्वाला गुट्टा : उड़ान कुछ पाने की
* ज्वाला गुट्टा का जलवा फिल्म में

| व्यक्तिगत आँकड़े |
| --- |
| नाम | गुट्टा, ज्वाला |
| अन्य नाम |  |
| लघु वर्णन | भारतीय बैडमिंटन खिलाड़ी |
| जन्म तिथि | 7 सितंबर 1983 |
| जन्म-स्थान | वर्धा, महाराष्ट्र, भारत |
| मृत्यु तिथि |  |
| मृत्यु स्थान |  |